পশ্চিমবঙ্গের ভূগোল
উত্তরে হিমালয় পর্বত থেকে দক্ষিণে বঙ্গোপসাগর পর্যন্ত পশ্চিমবঙ্গের বিস্তার এবং ভূমিরূপের নানান বৈচিত্র্য এই রাজ্যের বিভিন্ন অংশের বায়ুর উষ্ণতা, বায়ু প্রবাহ ও বৃষ্টিপাতের পরিমাণের মধ্যে উল্লেখযোগ্য তারতম্য ঘটিয়েছে । পশ্চিমবঙ্গের দক্ষিণ দিক থেকে যতই উত্তর দিকে যাওয়া যায় বৃষ্টিপাতের পরিমাণ ততই বাড়তে থাকে এবং তাপমাত্রা কমতে থাকে । পশ্চিমবঙ্গের উত্তরে দার্জিলিং ও জলপাইগুড়ি জেলার পার্বত্য অঞ্চল ছাড়া সমস্ত পশ্চিমবঙ্গের জলবায়ু সাধারণভাবে উষ্ণ ও আর্দ্র এবং ক্রান্তীয় মৌসুমি জলবায়ুর দ্বারা প্রভাবিত । জলবায়ু অঞ্চল হিসাবে, পশ্চিমবঙ্গ গ্রীষ্মপ্রধান উষ্ণ মৌসুমি জলবায়ু অঞ্চলের অন্তর্গত ।
পশ্চিম গারো পাহাড় জেলা
পশ্চিম গারো পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। তুরা হচ্ছে এই জেলার সদরদপ্তর। এই জেলার আয়তন ৩৭১৪ বর্গকিলোমিটার এবং ২০০১ সালের শুমারি অনুসারে লোকসংখ্যা ৫১৫,৮১৩ জন। ২০১১ সালের শুমারি অনুসারে তৎকালীন সাতটি জেলার ভেতরে এটি ছিলো পূর্ব গারো পাহাড় জেলার পরেই দ্বিতীয় জনবসতিপূর্ণ জেলা।